รอบที่แล้วขับเลยซอยเลยอด วันนี้เลยขอมาอีกรอบ
พอดีเป็นวันเกิดคุณพ่อด้วย ก็เลยพามาลองร้านใหม่
หน้าซอยพหลโยธิน 23 นี่ไม่มีอะไรให้สังเกตุเลยอ่า
เข้ามานี่ไม่มีอะไรที่พอจะเมคเซนส์เลยว่าร้านอยู่ในนี้
สารภาพเลยว่า ผมนึกว่าวงในพามาผิดที่ด้วยซ้ำ

แต่พอเห็นร้านแล้วนึกว่า Palio มาสร้างที่กรุงเทพ
สวยดีเลยล่ะครับ มีทั้งโซน Outdoor และ Indoor
แต่วันนี้ Indoor ปิด เพราะว่ามีคนมาเหมาจัดสัมนา
ชั้นสองก็ไม่มีใครนั่งเป็นเพื่อนเล้ย~ เลยนั่งข้างล่าง
ก็บรรยกาศโอเคเลยล่ะ ผมได้นั่งโซฟาสบายเลยคับ

แต่มีปัญหาโลกแตกครับ ยุงบินมากัดผมอีกแล้ว
ขอยากันยุงก็ได้มาซองนึงเล็กๆครับ ใช้ประหยัดๆ
ถ้ามีพัดลมโซน outdoor นี่คงดีกว่านี้อ่านะ

เมนูมีสองอัน อันใหญ่ คือ เมนูอาหาต่างๆทั้งหลาย
หน้าแรกเป็นเมนูแนะนำ (เหมือนในวงในเด๊ะเลย)
ส่วนเมนูเล็กก็เป็นพวกน้ำอัดลม, cocktail, Lกฮ,
และก็ของหวานที่น่าทานดี แต่ไม่มีกระเพาะใส่แย้ว
วันนี้ผมก็สั่งมาทานตามนี้เลยครับ

• ขาหมูทัสคานี (380.-)
ขาหมูกรอบอร่อยดีครับ แต่ว่าแข็งเกินไปหน่อย
ให้มาปริมาณก็พอรับได้ มีผัดกาดดองมาให้ด้วย
ตอนมาเสิร์ฟยังร้อนๆอยู่เลยคับ

• มันฝรั่งบดเบค่อน (150.-)
มันฝรั่งบดเนื้อละเอียด ราดซอสเกรวี่ รสชาติใช้ได้
ยังไม่เพรยงแค่นั้น มีท็อปปิ้งเป็นเบค่อนทอดกรอบๆ
โรยมาให้อีกด้วย อร่อยใช้ได้เลย

• ส้มตำทัสคานีปูนิ่ม (250.-) **
รสชาติเผ็ดจัดจ้านมาก แซบสะใจคนชอบเผ็ดเลย
และมีผลไม้ใส่มาให้หลากหลายชนิดเต็มไปหมด
ปูก็รสชาติอร่อยดี

• หอยแมลงภู่นิวซีแลนด์อบชีส (300.-)
หอยแมลงภู่ตัวเล็กบ้างใหญ่บ้าง วางใส่ปนๆกันมา
ด้านหน้ามีชีสเยิ้มๆ ละลายอยู่น่าทานสุดๆไปเลย
แถมถ้ากลัวเลี่ยน ก็ทานขนมปังกระเทียมสลับกันไป

• หอยเชลล์พันเบค่อนอบน้ำผึ้ง (280.-)
ตอนแรกผมไม่รู้ว่าอบน้ำผึ้ง มารู้ตอนเขียนรีวิวเนี่ย
แต่ก็อร่อยดีครับ ด้วยความชอบส่วนตัวด้วยล่ะมั้ง
หอยก็ขนาดไม่ใหญ่มาก พันด้วยเบค่อนกรอบๆ
อร่อยสุดๆกันไปเลยล่ะครับ

• ซีซ่าร์สลัด (200.-)
รสชาติก็ถือว่าอร่อยดีครับ ผักก็ให้มาพอประมาณ
มีขนมปังกรอบๆใส่มาให้เหมือนปกติทั่วๆไปครับ
แต่แม่ผมบอกมีแอปเปิ้ลใส่มาด้วยนี่สิ ผมนี่งงเลย

• พอร์คชอปซอสเกรวี่ (480.-) **
หน้าตาน่าทานมากเลยครับ แต่แย่งไม่ทันครับผม
เนื้อนุ่มกำลังดีและไม่เหนียว ชิ้นใหญ่ใช้ได้เลยล่ะ

การบริการตอนแรกที่เข้าไปนั่งผมไม่ค่อยโอเค
พนักงานวางเมนูกลับหัวให้ แถมไม่แนะนำไรเลย
เมนูมาปุ๊บวางปั๊บ เดินหายไปไหนไม่รู้ แหม่..รีบจัง
แถมหยิบจับอะไรก็รุนแรงจัง วางเบาๆหน่อยก็ได้
ดีนะช่วงหลังๆเจออีกคน พูดจาดี มีการแนะนำเมนู
ถึงรู้สึกดีขึ้นมาหน่อย รวมๆก็โอเคล่ะครับ

** = เมนูนี้ผมไม่ได้ทานเองนะครับ